OpenLLM-France/wikimedia huggingface dataset:
# L'Esprit nouveau

L'Esprit nouveau fou una revista publicada per Le Corbusier i Amadée Ozenfant. Es va publicar entre 1920 i 1925, data en què Ozenfant va dimitir del projecte.
| « | Après le Cubisme, ils dirigent la revue L'Esprit nouveau, la grande revue internationale qui permet au Purisme de jouer, à partir de la scène parisienne, un rôle majeur entre 1920 et 1925 avec diverses contributions à la théorie de l'art. Les chapitres de Vers une architecture, sont ainsi parus dans L'Esprit nouveau avant d'être édités en 1923. Le Corbusier et Ozenfant ont très régulièrement publiés dans leur revue avec de nombreux autres collaborateurs, en recherchant une transdisciplinarité. | » |

## Contribuïdors

* Charles-Édouard Jeanneret: Arquitecte, urbanista, pintor i escriptor
* Fernand Léger: Pintor
* Amédée Ozenfant: Pintor
* Pierre Winter: Metge

## Curiositats

La revista va publicar una enquesta molt provocadora sota el títol Faut il brûler le Louvre? (Cal cremar el Museu del Louvre?). A nivell català, l'única persona que va contestar-la fou Vicenç Solé de Sojo, qui va dir: Non, malgré la Joconde.

## Referències

* ↑ La discorde entre Ozenfant et Jeanneret (1924-25)
* ↑ Minguet Batllori, Joan M. «Repensar els museus d'art». Bonart cultural, 163, Febrer Març 2014, pàg. 17 [Consulta: 12 febrer 2014].

## Bibliografia

* Yann Rocher, « Faut-il brûler le Louvre ? Pensées de la destruction dans une enquête de L'Esprit nouveau », in Esteban Buch, Denys Riout, Philippe Roussin (dir.), Réévaluer l'art moderne et les avant-gardes, Éditions de l'EHESS, Paris, 2010, p. 137-151.
# GM Europa Ovini

L'equip GM Europa Ovini és un equip ciclista italià, de ciclisme en ruta. Creat el 2015, té categoria continental.

## Principals resultats

* Gran Premi Adria Mobil: Filippo Fortin (2016), Antonino Parrinello (2017)
* Belgrad-Banja Luka II: Filippo Fortin (2016)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participà en els Circuits continentals de ciclisme des del 2015. La següent classificació estableix la posició de l'equip en finalitzar la temporada.
UCI Europa Tour
| Temporada | Classificació per equips | Millor ciclista en la classificació individual |
| 2015 | 71è | Filippo Fortin (164è) |
| 2016 | 67è | Filippo Fortin (208è) |
| 2017 | 71è | Marco Tizza (364è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial Arxivat 2016-04-16 a Wayback Machine.
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Ylilauta

Ylilauta és un sistema de tauler d'anuncis o imageboard de Finlàndia. Va ser fundat el 20 de febrer de 2011, unint els dos taulells finesos més utilitzats, Kotilauta i Lauta.net. Ylilauta és una de les pàgines web més populars a Finlàndia, i en l'Internet de parla finesa.
El 2011 "Ylilauta" era la quarta paraula més buscada a Google entre els Finlandesos.

## Bibliografia

* Haasio, Ari; Salminen-Tuomaala, Mari Issues in Mental Health Nursing, 2020, pàg. 1–13. DOI: 10.1080/01612840.2020.1817209. ISSN: 0161-2840.
* Vainikka, Eliisa European Journal of Cultural Studies, 23, 4, 2018, pàg. 596–610. DOI: 10.1177/1367549418810075. ISSN: 1367-5494.
* Ylä-Anttila, Tuukka; Eranti, Veikko; Hardwick, Sam Social Media + Society, 6, 4, 2020, pàg. 205630512096991. DOI: 10.1177/2056305120969912. ISSN: 2056-3051 [Consulta: free].

## Enllaços externs

* Ylilauta - Lloc web oficial
# Richard Bull

Richard William Bull (Zion, Illinois, 26 de juny de 1924 – Calabasas, Califòrnia, 3 febrer de 2014) fou un actor de cinema, teatre i televisió nord-americà. És conegut principalment per haver interpretat Nels Oleson, a la sèrie NBC de Little House on the Prairie.

## Vida personal

Richard Bull va començar la seva carrera de al famós Teatre Goodman de Chicago. Ell va sortir de Los Angeles el 1994 amb la seva dona Barbara " Bobbi " Collentine i van anar a viure a Chicago, on ell havia estudiat.
Bull morí el matí del 3 febrer del 2014 al campus de fons cinematogràfic Televisió a Calabasas, Califòrnia, d'un pneumònia. Ell tenia 89 anys.

## Carrera

Richard Bull va fer gairebé 100 aparicions en cinema i televisió, incloent les següents:

### Televisió

* Harrigan and Son (1961) com Lawson en "Tots eren al Pas Però Jim "
* En l'últim moment (1964) com Phil Whitman en "Diumenge Pare "
* Viatge al fons del mar (1964-1968 Sèrie de TV) com el metge, diversos episodis
* Kentucky Jones (1965), com Harold Erkel en els episodis " La víctima " i " El retorn de Wong Lee "
* Light Blue (1966) en l'episodi " El sacrifici ! "
* Missió Impossible (1966) com un agent de la Força missions impossibles
* Gomer Pyle, USMC (1966) com el psicòleg en l'episodi " Gomer i els homenets espai"
* Mannix (1968-1974) 7 episodis com 4 personatges diferents
* Bonança (1969-1972) com Jess Hill (2 episodis)
* Els carrers de San Francisco (1973-1974) com El Forense
* Barnaby Jones (1973-1976) 4 episodis com J.I. Fletcher
* Terror Cec (1973) com el Sr. Strather
* Potser per matar (1973) com J.I. Fletcher
* Little House on the Prairie (1974-1983) com a Nels Oleson
* Wipeout (1976) com Xèrif Safian
* Pujol Street Blues (1985) com el capità. El pare de Furillo
* Autopista cap al cel (1985) com el metge (2 episodis)
* Dones Dissenyar (1988) com Everett
* Normal com Roy, Sr.

### Pel·lícules

* El virus de Satan (El Satan Bug) (1965) Com agent federal
* L'hora de les pistoles (Hour of the Gun) (1967)
* El cas de Thomas Crown (The Thomas Crown Affair) (1968)
* La nit dels gegants (The Stalking Moon) (1968) com el metge
* Moonfire (1970) com Leslie Russell
* The Andromeda Strain (1971) com una important força aèria
* High Plains Drifter (1973) com Asa Goodwin
* Acció executiva (Executive Action) (1973) com un pistoler a " Equip A "
* The Parallax View (1974) com un Parallax Goon
* Witless Protection (2008) com Xèrif Smoot

## Referències

* ↑ «Mort de Richard Bull» (en anglès). Hollywood. [Consulta: 3 febrer 2014].
# Luis Hidalgo

Luis Hidalgo és un comentarista musical. Treballa a TV3, col·labora amb El País des dels anys vuitanta i és el director artístic del festival In-Edit Beefeater des de la seva segona edició. Ha estat assessor musical de la Fundació “la Caixa” i de l'Ajuntament de Barcelona. Ha col·laborat amb diferents ràdios (SER, COM, iCat) i publicacions com Rockdelux, Rolling Stone, Guía del Ocio i Woman. Va ser autor del llibre Los 100 Mejores Conciertos de España, editat pel Círculo de Lectores el 1998. Va treballar en el programa musical de TVE Plàstic, ha estat jurat de música dels Premis Ciutat de Barcelona i ha impartit diferents cursos de postgrau en universitats com la Ramon Llull i la Pompeu Fabra.

## Referències

* ↑ «Luis Hidalgo: “El periodisme cultural no hauria de ser necessari”». [Consulta: 9 agost 2020].
* ↑ «Luis Hidalgo». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Grupo Autonómico Leonés

El Grupo Autonómico Leonés (GAL) va ser una associació leonesista les activitats de la qual es van desenvolupar entre finals dels 70 i mitjans dels 80. Va ser fundada l'11 d'octubre de 1977, a la ciutat de Lleó. El desencadenant de la seva fundació va ser la decisió del PCE de donar suport la integració de les províncies de la regió lleonesa en el proper règim preautonòmic, que donaria lloc, anys després, a la formació de la comunitat autònoma de Castella i Lleó.
Diversos militants comunistes, descontentaments amb aquesta decisió, decidiren formar una organització per al foment de la consciència leonesista, la difusió de la realitat i símbols lleonesos, i finalment, la consecució d'un estatut d'autonomia per al País Lleonès. Els seus promotors foren: Carlos Javier Llamazares, Pilar Ugidos, Isabel Huerga, Bladimiro Vidal, Margarita Morán i María del Carmen García. La seva legalització no va ser gens fàcil, ja que no es va materialitzar fins a més de tres anys després de la presentació dels seus estatuts en el Govern Civil de Lleó. Darrere d'aquestes traves governamentals molts van veure la llarga mà de Rodolfo Martín Villa.
El GAL era un grup apartidista i independent, però admetia la doble militància dels seus membres en qualsevol partit polític, si bé la gran majoria dels seus membres inicials eren militants d'esquerra. Això es traduïa en la utilització, en el seu discurs públic, de termes com "feixistes", "autodeterminació" o "lluita popular". La posterior entrada a la GAL de leonesistes de tendència socialdemòcrata, i fins i tot liberal, va produir una escissió el 1978 de militants propers a la Lliga Comunista Revolucionària, que van abandonar l'associació per a constituir l'Assemblea Regionalista Lleonesa.
En aquest mateix any, el GAL va presentar un Estatut per a la Regió de Lleó, compost per 41 articles, tres disposicions transitòries i una final. En l'estatut no es feia referència a les províncies, sent la comarca el pilar bàsic de l'autonomia lleonesa, l'objectiu de la qual s'expressava en l'article 1.1: Garantir el dret del poble de les Comarques de la Regió Lleonesa al seu autogovern. Alhora, deixava oberta la possibilitat d'integració de comarques limítrofes en el territori lleonès. Des de la seva presentació el GAL va tenir una àmplia presència als mitjans de comunicació, especialment als de la Província de Lleó, on va arribar a tenir un programa setmanal de quinze minuts en l'emissora La Voz de León. També va tenir una àmplia relació amb altres organitzacions leonesistes i d'altres pobles, com la Comunidad Castellana de Castella o l'ADIC de Cantàbria.

## Enllaços externs

* (castellà) Autonomía y referéndum para la región leonesa, ya
* (castellà) Datos Grupo Autonómico Leonés
* (castellà) Treinta años del nacimiento del Grupo Autonómico Leonés Arxivat 2014-11-22 a Wayback Machine. a Diario de León
* (castellà) Constituido el Grupo Autonómico Leonés a El País
* (castellà) Denegada la inscripción del GAL a El País
# Pedro Telmo Zarraonaindía Montoya

Pedro Telmo Zarraonandía Montoya (Asúa, Erandio, Biscaia, 20 de gener del 1921 - Bilbao, 23 de febrer del 2006), conegut com a Zarra, fou un jugador de futbol basc. Jugava de davanter i va desenvolupar la pràctica totalitat de la seva carrera professional a l'Athletic Club de Bilbao. Va ser internacional amb la selecció espanyola.

## Trajectòria

Va jugar una temporada amb l'Erandio, per fitxar després per l'Athletic. Va debutar a la primera divisió espanyola el 29 de setembre de 1940 en el partit València CF 2 - Athletic 2, essent l'autor dels dos gols dels bascos.
Amb l'Athletic Club de Bilbao va guanyar el trofeu Pitxitxi al màxim golejador en sis ocasions. És el màxim golejador de l'Athletic Club i el tercer màxim golejador en lliga de la història de futbol espanyol (422), només superat per Leo Messi i Cristiano Ronaldo. El seu rècord de major nombre de gols en una temporada, 38 a la temporada 1950-51 fou igualat per Hugo Sánchez la temporada 1989-90 i finalment superat per Cristiano Ronaldo la temporada 2010-11, amb 46 gols. Leo Messi el va superar la temporada 2011-12, amb 50 dianes.
Amb l'Athletic Club de Bilbao va guanyar una lliga espanyola i quatre copes. Va formar una de les davanteres més famoses de la història del futbol espanyol, juntament amb Iriondo, Venancio, Panizo i Gaínza.
Després de deixar l'Athletic el 1955, va jugar una temporada amb la SD Indautxu i un altre amb el Barakaldo CF, abans de retirar-se.
En total va jugar 277 partits a la primera divisió i va marcar 251 gols.
Va morir el 23 de febrer de 2006 als 85 anys, víctima d'un infart.

### Selecció espanyola

El seu debut es produí l'11 de març de 1945 amb un Espanya-Portugal (2-2).
Només va disputar vint partits internacionals, en els quals va fer un total de 20 gols, quatre d'ells en el 6-3 de l'Espanya-Suïssa del 18 de febrer de 1951.
Fou l'autor del durant molts anys famós «gol de Zarra». És el gol que donà la victòria per 1 a 0 davant Anglaterra a l'estadi de Maracaná, al Mundial de Brasil de 1950, que significà el passi a semifinals, la millor classificació de la selecció espanyola en un mundial fins que aquesta va guanyar el Mundial de 2010.

## Clubs

* Sociedad Deportiva Erandio Club - Segona divisió espanyola. 1939 - 1940
* Athletic Club de Bilbao - Primera divisió espanyola. 1940 - 1955
* Sociedad Deportiva Indautxu - Segona divisió espanyola. 1955 - 1956
* Barakaldo Club de Fútbol - Segona divisió espanyola. 1956 - 1957

## Palmarès
### Campionats

* 1 lliga espanyola (Primera Divisió): 1942-43.
* 4 copes d'Espanya (Copa del Generalíssim): 1943, 1944, 1944/45, 1949/50.

### Distincions Individuals

* 6 Trofeus Pitxitxi (temporades: 1944-45, 1945-46, 1946-47, 1949-50, 1950-51, 1952-53)

## Participacions en Copes del Món

* Copa del Món de Futbol 1950: Hi va aconseguir 4 gols en 6 partits.

## Referències

* ↑ «Zarra». BDFutbol. [Consulta: 7 juny 2017].
* ↑ «La Bota de Oro, para el mejor Pichichi de todos los tiempos» (en castellà). Marca, 11-05-2022. [Consulta: 11 maig 2022].
* ↑ Díaz, Juan Manuel. «Telmo Zarra, el 'león' que reinó 60 años» (en castellà). Sport, 22-11-2014. [Consulta: 7 juny 2017].
# L'Om (Malla)

L'Om és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular coberta a dues vessants, amb el carener paral·lel a la façana, orientada a migdia i un bonic portal dovellat amb un escut al centre. A la part superior hi ha un finestral decorat amb motllures i a la dreta un balcó amb decoracions conopials i una finestreta al segon pis amb motllura goticitzant.
Al davant de la casa hi ha un portal que tanca la lliça junt amb la casa i dependències agrícoles. A llevant hi ha un cos de porxos de menys alçada que l'edificació de la casa i de construcció recent, amb un altre portal d'accés. Hi ha altres elements de nova construcció que dificulten la visibilitat de l'antiga estructura. Construïda amb pedra i tàpia, els elements de ressalt són de pedra blanca.

## Història

Antic mas a pocs metres de l'església parroquial de Sant Esteve de Malla, registrat al fogatge de 1553 de la parròquia i terme de Sant Vicenç de Malla. Habitava el mas Onofre Hom.
Malgrat les diverses transformacions que ha sofert, manté l'estructura de casa pairal ampliada al segle xvi, com indica el portal OMS 1569.

## Referències

* 1 2 3 4 «L'Om». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# El vagó de tercera classe

El vagó de tercera classe és el títol d'un quadre d'Honoré Daumier, pintat el 1864, a la col·lecció del Metropolitan Museum of Art de Nova York. Una obra similar de Daumier està exposada a la Galeria Nacional del Canadà.
El vagó de tercera classe mostra l'interès de l'autor en les vides de la classe obrera parisenca. L'objectiu de Daumier en aquest quadre és el de denunciar la pobresa. Per això, el pintor francès dibuixa el vagó amb pocs bancs, brut, ple de gom a gom per aquells que no es poden permetre un bitllet de primera o segona classe.
En el bancs que encara l'espectador hom pot veure, d'esquerra a dreta, una dona sostenint el seu nadó, una anciana amb els braços plegats sobre un cistell i un noi jove adormit.
El quadre entrà al Metropolitan Museum el 1929.
# Girardinichthys

Girardinichthys és un gènere de peixos pertanyent a la família dels goodèids.

## Distribució geogràfica

Es troba a Mèxic.

## Taxonomia

* Girardinichthys ireneae (Radda & Meyer, 2003)
* Girardinichthys multiradiatus (Meek, 1904)
* Girardinichthys viviparus (Bustamante, 1837)

## Referències

* ↑ The Taxonomicon (anglès)
* ↑ GBIF (anglès)
* ↑ Radda, A. C. & M. K. Meyer, 2003. Description of Girardinichthys ireneae sp. n. from Zacapu, Michoacán, Mexico, with remarks on the genera Girardinichthys (Bleeker, 1860) and Hubbsina (De Buen, 1941) (Goodeidae, Pisces). Ann. Naturhist. Mus. Wien Núm. 104 B: 5-9.
* ↑ Meek, S. E., 1904. The fresh-water fishes of Mexico north of the isthmus of Tehuantepec. Field Columbian Mus. Zool. Ser. v. 5: i-lxiii + 1-252, Pls. 1-17.
* ↑ Bustamante, M. y S., 1837. Descripción del Mexcalpique (Cyprinus viviparus). Mosaico Mexicano v. 2: 116.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Ylvis

Ylvis (pronunciació en noruec: ['ylvis]) és un duet humorístic noruec format pels germans Vegard i Bård Ylvisåker. S'estrenaren com artistes l'any 2000 i des d'aleshores han aparegut en diversos països en espectacles, concerts, programes de televisió, programes de ràdio, etc. Actualment són els amfitrions del programa noruec I kveld med Ylvis. La seva cançó "The Fox (What Does The Fox Say?)", escrita i filmada per un programa de televisió, es feu viral a YouTube el setembre de 2013 i constà de més de 800 milions de visualitzacions el juliol de 2018.

## Referències

* ↑ «Ylvis - New Songs, Playlists & Latest News - BBC Music». Arxivat de l'original el 2018-12-30. [Consulta: 22 gener 2018].
* ↑ «Ylvis: "The fox"». ccma.cat, 09-04-2017.
* ↑ «Ylvis Q&A: What 'The Fox' (Viral Stars) Say About Their Surprise Hit». Billboard.
* ↑ 20Minutos «'The Fox', el último vídeo musical absurdo que arrasa en Youtube». 20minutos.es - Últimas Noticias.

## Enllaços externs

* Web Oficial (anglès)
* Ylvis - The Fox (What Does The Fox Say?) [Official music video HD] de TVNorge a YouTube. (anglès)
# Luis Iceta Zubiaur

Luis Iceta Zubiaur (Bilbao, 21 d'agost de 1890 - 24 de gener de 1966), o també Luis Izeta Zubiaur, fou un futbolista i entrenador de futbol basc. Va jugar en l'època en què l'Athletic Club va decidir que els futbolistes anglesos ja no hi tenien cabuda. Va jugar-hi 41 partits al llarg de set temporades entre el 1910 i el 1916 i va disputar tres finals de Copa, dues de les quals com a capità. Fill d'una família de comerciants, va estudiar a Anglaterra per continuar el negoci familiar, però va utilitzar el seu domini de l'anglès per ser l'intèrpret entre els jugadors i l'entrenador, l'anglès William Barnes, qui va canviar la seva posició i el va fer passar de davanter a migcampista. Va participar en dos partits històrics; el primer partit en què l'Athletic va vestir la samarreta blanca i vermella i, com a capità, el dia de la inauguració de l'estadi de San Mamés, el 21 d'agost del 1913 contra el Racing d'Irun. El 1951 va ser seleccionador espanyol en tres partits, juntament amb Paulí Alcántara i Félix Quesada.

## Referències

* 1 2 Padilla, Toni. «Quan Iceta va marcar tres gols al Barça». Ara, 27-01-2021. [Consulta: 28 gener 2021].
* ↑ «El Iceta seleccionador fue un delantero bilbaíno del Athletic» (en castellà). La Vanguardia, 27-01-2021. [Consulta: 28 gener 2021].
* ↑ Carreño, Fernando M. «El ministro Iceta y el expresidente Aznar, unidos por el Athletic» (en castellà). Marca, 27-01-2021. [Consulta: 28 gener 2021].
# Hamilton (Nova York)

Hamilton és una població dels Estats Units a l'estat de Nova York. Segons el cens del 2000 tenia 3.509 habitants.

## Demografia

Segons el cens del 2000, Hamilton tenia 3.509 habitants, 707 habitatges, i 320 famílies. La densitat de població era de 576,5 habitants/km².
Dels 707 habitatges en un 21,9% hi vivien nens de menys de 18 anys, en un 37,6% hi vivien parelles casades, en un 6,1% dones solteres, i en un 54,6% no eren unitats familiars. En el 41,3% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,92.
Per edats la població es repartia de la següent manera: un 8,6% tenia menys de 18 anys, un 62,6% entre 18 i 24, un 10% entre 25 i 44, un 9,3% de 45 a 60 i un 9,5% 65 anys o més.
L'edat mediana era de 21 anys. Per cada 100 dones de 18 o més anys hi havia 81,7 homes.
La renda mediana per habitatge era de 36.583 $ i la renda mediana per família de 68.864 $. Els homes tenien una renda mediana de 41.000 $ mentre que les dones 33.750 $. La renda per capita de la població era de 13.203 $. Entorn del 3,1% de les famílies i el 18,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.
# Partit Socialista Democràtic Espanyol

Partit Socialista Democràtic Espanyol (PSDE) fou un partit polític espanyol fundat el 1976, de tendència socialdemòcrata i liderat per Antonio García López i Antonio del Toro. Sorgeix com a conseqüència d'una escissió d'Unión Social-Demócrata Española (USDE). A les eleccions generals espanyoles de 1977 va formar part de la coalició Aliança Socialista Democràtica (ASD) amb el PSOE-històric. Després dels minsos resultats, va ser cancel·lat en 1978 per acord de l'Assemblea General.
# El túnel (pel·lícula de 2019)

El túnel (originalment en noruec, Tunnelen) és una pel·lícula noruega de thriller sobre desastres del 2019 dirigida per Pål Øie. La pel·lícula segueix en Svein, un conductor de buldòzer, interpretat per Thorbjørn Harr, durant un incendi en un túnel de carretera de 9 quilòmetres de llarg. S'ha doblat i subtitulat al català i està disponible a FilminCAT. Segons l'agregador de ressenyes Rotten Tomatoes, el 65% dels crítics han donat a la pel·lícula una crítica positiva basada en 20 crítiques, amb una valoració mitjana de 6 sobre 10.
La pel·lícula va guanyar el premi Kanon del públic i també va ser nominada en la categoria a la millor producció (John Einar Hagen i Einar Loftesnes) i al millor disseny sonor (Hugo Ekornes). Ingvild Holthe Bygdnes va guanyar el premi Amanda de 2020 a la millor actriu secundària.

## Sinopsi

Per Nadal, un camió cisterna s'estavella en un túnel noruec, cos que provoca un gran incendi. L'Elise, la filla del bomber voluntari Stein Berge, està atrapada amb moltes altres persones al túnel. Ara, Stein i els seus col·legues intenten salvar tothom.

## Repartiment

* Thorbjørn Harr com a Stein
* Ylva Lyng Fuglerud com a Elise
* Lisa Carlehed com a Ingrid
* Ingvild Holthe Bygdnes com a Andrea
* Mikkel Bratt Silset com a Ivar
* Per Egil Aske com a Christian
* Jan Gunnar Røise com a Gunnar
* Silje Breivik com a Mia

## Referències

* 1 2 «El Túnel». Desdelsofà.cat. [Consulta: 11 juliol 2022].
* 1 2 «El Túnel». FilminCAT. [Consulta: 11 juliol 2022].
* ↑ «'The Tunnel' Review: Fire in the Hole». , 08-04-2021 [Consulta: 11 abril 2021].
* ↑ «Tunnelen» (en noruec). p3.no, 17-12-2019. [Consulta: 5 març 2021].
* ↑ «The Tunnel (2019)». Rotten Tomatoes. Fandango.
* ↑ «"Barn", "Håp" og "Ut og stjæle hester" fikk flest Kanonpriser» (en noruec). rushprint.no, 05-03-2020. [Consulta: 5 març 2021].
* ↑ «Her er de nominerte til Kanonprisen 2020 – Håp og Barn leder an» (en noruec). montages.no, 02-03-2020. [Consulta: 5 març 2021].
* ↑ «"Barn" satt Amanda-rekord» (en noruec). dagbladet.no, 14-08-2020. [Consulta: 5 març 2021].